**CSENGŐD KÖZSÉG POLGÁRMESTERE**

### ELŐTERJESZTÉS

(a Képviselő-testület 2018. június 26-i ülésére)

**Tárgy: CSENGŐDI NAPKÖZI OTTHONOS ÓVODA HONVÉDELMI TERVÉNEK JÓVÁHAGYÁSA**

### Az emberi erőforrások miniszterének feladatkörét érintő ágazati honvédelmi feladatokról szóló 49/2016. (XII. 28.) EMMI rendelet (továbbiakban: EMMI rendelet) 1.§ (1) bekezdésének *d) pontja szerint a honvédelmi intézkedési terv:* a honvédelmi intézkedési terv készítésére kötelezett szervezetre vonatkozó, különleges jogrendi (rendkívüli állapot és a szükségállapot) időszakban végrehajtandó feladatokat és a hozzájuk kapcsolódó ellátási egységek összességét megállapító dokumentum,

# Az EMMI rendelet 3.§ (2) bekezdésének bb) alpontja alapján a köznevelési intézmények a honvédelemről és a Magyar Honvédségről, valamint a különleges jogrendben bevezethető intézkedésekről szóló 2011. évi CXIII. törvény egyes rendelkezéseinek végrehajtásáról szóló 290/2011. (XII. 22.) Korm. rendelet és az EMMI rendelet 4. §-ban meghatározottak szerint kötelesek honvédelmi intézkedési tervet készíteni.

Az EMMI rendelet 35.§-a szerint a köznevelési intézmények a honvédelmi intézkedési tervet első alkalommal 2018. június 30. napjáig kötelesek teljesíteni.

Csengőd Község Önkormányzatának fenntartásában egy köznevelési intézmény, a Csengődi Napközi Otthonos Óvoda (6222 Csengőd, Béke tér 1., továbbiakban: Óvoda) található.

Az Óvoda intézményvezetője elkészítette az előterjesztés mellékletét képező, a jogszabályban előírtaknak megfelelő honvédelmi intézkedéséi tervet, amelyet megküldött fenntartói jóváhagyás céljából.

A fentiek alapján javaslom, hogy a Képviselő-testület a határozat-javaslatban foglaltak szerint döntsön.

**H A T Á R O Z A T- J A V A S L A T**

Csengőd Község Önkormányzatának Képviselő-testülete

1. a Csengődi Napközi Otthonos Óvoda (6222 Csengőd, Béke tér 1.) honvédelmi intézkedési tervét a melléklet szerinti tartalommal jóváhagyja,
2. felhatalmazza az intézményvezetőt
	1. a honvédelmi intézkedési tervet megismertetésére a személyi állománnyal és annak végrehajtásának felkészülésére,
	2. a honvédelmi intézkedési terv jövőbeni rendszeres felülvizsgálatával és annak megfelelő aktualizálásával.

**Felelős:** polgármester

**Határidő:** 2018. június 30.

**Erről értesül:** Intézményvezető

 Miniszter